**K i v o n a t:**

Csongrád Városi Önkormányzat Képviselő-testületének **2024. szeptember 26-án** megtartott **15.** (*rendes*)üléséről készült jegyzőkönyvből.

**152/2024. (IX. 26.) önkormányzati**

 **H a t á r o z a t**

Csongrád Városi Önkormányzat Képviselő-testülete a 2024. szeptember 26-ai rendes ülésének napirendjét a következők szerint állapítja meg:

**1.** 2024. évi költségvetés III. negyedéves előirányzat-módosítása

**2.** Javaslat Csongrád Városi Önkormányzat Szervezeti és Működési Szabályzatáról szóló 27/2019.(XI. 22.)önkormányzati rendelet módosítására

**3.** Javaslat a 146/2024. (VIII.29.) önkormányzat határozat 2 sz. pontja végrehajtásának határidő módosítására

**4.** Javaslat a Teleki László Alapítvány által koordinált Népi Építészeti Programban való részvételre és önerő biztosítása

**5.** Tájékoztatás a lejárt határidejű határozatok végrehajtásáról

**6.** Csongrád Városi Önkormányzat Együttműködési szándéknyilatkozata „A tartósan munkanélküliek munkaerő-piaci integrációját és társadalmi befogadását elősegítő társadalmi innovációk átvétele és kiterjesztése, hozzáadott értéket képviselő programelemek kidolgozása, megvalósítása.” projekthez

**Zárt ülés:**

**Z/1.** A Csongrád, Csókásy Ferenc utca 3/A. sz. alatti lakóház értékesítésére történő kijelölése

**Z/2.** A Pure Music Kft. kérelme üzemeltetési díj csökkentésére

**Z/3.** Business Lease Kft. 1124 Budapest, Csörsz u. 41. szám alatti Kft. nevében Pető Gábor gépjármű vezető fellebbezése

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. szeptember 26-án** megtartott **15.** (*rendes*)üléséről készült jegyzőkönyvből.

**153/2024. (IX. 26.) önkormányzati**

Ref/65-4/2024.

**H a t á r o z a t**

Csongrád Városi Önkormányzat Képviselő-testülete megtárgyalta a „Javaslat a 146/2024. ( VIII.29.) önkormányzati határozat 2 sz. pontja végrehajtásának határidő módosítására” tárgyú előterjesztést és az alábbi döntést hozza:

Csongrád Városi Önkormányzat Képviselő - testülete elfogadja a 146/2024. ( VIII.29.) önkormányzati határozat 2 sz. pontja végrehajtásának határidő módosítását az előterjesztésben megfogalmazott indokok alapján.

Felkéri a Polgármestert, hogy a betegellátás folyamatos és biztonságos működtetése érdekében kezdje meg a tárgyalásokat, és annak eredményét terjessze a Képviselő- testület elé.

Felelős: Tóth Irén egészségügyi referens

Határidő: Soron következő Képviselő-testületi ülés

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa:
3. az érintettek

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. szeptember 26-án** megtartott **15.** (*rendes*)üléséről készült jegyzőkönyvből.

**154/2024. (IX. 26.) önkormányzati**

FJL/798-3/2024.

**H a t á r o z a t**

A Képviselő-testület megtárgyalta a **„*Javaslat a Teleki László Alapítvány által koordinált Népi Építészeti Programban való részvételre, önerő biztosítása”***című előterjesztéstés az alábbi határozatot hozza:

A Képviselő-testület az előterjesztésben szereplők alapján a programban való részvételt támogatja, a pályázatok megvalósításához szükséges önerőt biztosítja az alábbiak szerint:

1. A Képviselő- testület támogatja a Csongrád, Öregvár u. 47. (Hrsz.: 5804) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 3 114 977,-Ft önerőt a 2024. és 2025. évi költségvetése terhére biztosítja.
2. A Képviselő- testület támogatja a Csongrád, Öregvár u. 53. (Hrsz.: 5799) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 3 979 868,-Ft önerőt a 2024. és 2025. évi költségvetése terhére biztosítja.
3. A Képviselő- testület támogatja a Csongrád, Gyökér u. 19. (Hrsz.: 5797) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 2 201 840,-Ft önerőt a 2024. és 2025. évi költségvetése terhére biztosítja.

A Képviselő-testület felhatalmazza a polgármestert a pályázatokkal kapcsolatos teljes körű eljáráshoz.

A határozatról értesítést kap:

1. Képviselő-testület tagjai
2. Fejlesztési-és üzemeltetési iroda
3. Csongrádi Homokföveny Idegenforgalmi Szociális Szövetkezet
4. Művelődési Központ és Galéria

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. szeptember 26-án** megtartott **15.** (*rendes*)üléséről készült jegyzőkönyvből.

**155/2024. (IX.26.) önkormányzati**

Önk/13-15/2024.

H a t á r o z a t

Csongrád Városi Önkormányzat Képviselő-testülete megtárgyalta és elfogadja a***2024. augusztus 21-ei*** *(rendkívüli) és* ***augusztus 29-ei*** *(rendes)* testületi ülésenhozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. szeptember 26-án** megtartott **15.** (*rendes*)üléséről készült jegyzőkönyvből.

**156/2024. (IX. 26.) önkormányzati**

Ref/70-1/2024.

**H a t á r o z a t**

Csongrád Városi Önkormányzat Képviselő-testülete megtárgyalta és támogatja a tartós munkanélküliség elleni küzdelem innovatív megközelítése kódja: ESF-SI-2024-LTU-01 Baks Községi Önkormányzattal Együttműködési szándéknyilatkozat megkötését.

Határidő: 2025.09.24.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai

2. Németh Dóra kulturális referens

3. Baks Községi Önkormányzat

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. szeptember 26-án** megtartott **15.** (*rendes*)üléséről készült jegyzőkönyvből.

**157/2024. (IX. 26.) önkormányzati**

FJL/753-3/2024.

**H a t á r o z a t**

Csongrád Városi Önkormányzat képviselő testülete megtárgyalta „A Csongrád, Csókásy Ferenc utca 3/A. sz. alatti lakóház értékesítésre történő kijelölése” tárgyú előterjesztést, és az alábbi határozatot hozza.

1. A képviselő-testület kijelöli értékesítésre a csongrádi 2518/16 hrsz-ú, és természetben 6640 Csongrád, Csókásy Ferenc utca 3/A sz. alatti ingatlant, és – a Városgazdasági, Ügyrendi és Összeférhetetlenségi Bizottság pályázat és árverés alóli mentesítésének megadásával – az ingatlan értékesítéséről dönt Szalkai-Szabó Tamás és felesége, 6640 Csongrád, Csókásy Ferenc u. 3/A sz. alatti lakosok, jelenlegi bérlők részére, 19.300.000 Ft vételáron, azzal, hogy a vevő köteles a teljes vételárat legkésőbb az adásvételi szerződés megkötésétől számított 1 éven belül megfizetni az önkormányzat részére.
2. A képviselő-testület a bérlők által végzett hasznos, értéknövelő beruházásokat legfeljebb 1.500.000 Ft összeg erejéig veszi figyelembe.

Felelős: Bedő Tamás polgármester

Határidő: 2024. november 30.

A határozatról értesítést kap:

1. Képviselő-testület tagjai

2. Fejlesztési-és üzemeltetési iroda és általa

3. az érintett

K.m.f.

 Bedő Tamás sk. dr. Juhász László sk.

 polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. szeptember 26-án** megtartott **15.** (*rendes*)üléséről készült jegyzőkönyvből.

**158/2024. (IX. 26.) önkormányzati**

FJL/739-2/2024.

**H a t á r o z a t**

Csongrád Városi Önkormányzat Képviselő testülete megtárgyalta „*A Pure Music Kft. kérelme üzemeltetési díj csökkentésére”* tárgyú előterjesztést, és az alábbi határozatot hozza:

1. A képviselő testület Csongrád Városi Önkormányzat és a Pure Music Kft. között létrejött, a Körös torok üzemeltetésére vonatkozó szerződés szerinti 2024. évi üzemeltetési díj ügyében felhatalmazza a polgármestert, hogy folytasson egyeztetést a vállalkozás képviselőjével. Az egyeztetés eredményét terjessze be a soron következő testületi ülésre.

Felelős: Bedő Tamás polgármester

Határidő: soron következő testületi ülés

Erről jegyzőkönyvi kivonaton értesítést kapnak:

1. Gazdálkodási Iroda
2. Fejlesztési és Üzemeltetési Iroda és általa
3. Pure Music Kft.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Gazdálkodási Iroda
2. Fejlesztési és Üzemeltetési Iroda és általa
3. Pure Music Kft.

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. szeptember 26-án** megtartott **15.** (*rendes*)üléséről készült jegyzőkönyvből.

**159/2024. (IX. 26.) önkormányzati**

Ig/1537-7/2024

**H a t á r o z a t**

Csongrád Városi Önkormányzat Képviselő-testülete a Business Lease Kft. 1124 Budapest, Csörsz utca 41. szám alatti Kft-vel szemben (a továbbiakban: Kötelezett) a közösségi együttélés alapvető szabályainak megsértése miatt kiszabott 10.000,- Ft összegű közigazgatási bírságot megállapító határozata iráni fellebbezését elutasítja, a Csongrád Város Jegyzőjének Ig/1537-3/2024 számú határozatát

 **helybenhagyja.**

A döntés a közléssel végleges. A határozat ellen a döntés közlésétől számított 30 napon belül – a jogsérelem megjelölésével és az annak alapjául szolgáló tények, illetve azok bizonyítékai előadásával – a Szegedi Törvényszékhez címzett, de Csongrád Városi Önkormányzat Képviselő-testületénél előterjesztett keresettel lehet élni. A pert a Csongrádi Polgármesteri Hivatal ellen kell megindítani. A közigazgatási per eljárási illetéke 30.000,–Ft. A keresetlevél benyújtásának a döntés végrehajtására nincs halasztó hatálya.

**Indokolás**

Kötelezettel szemben a közösségi együttélés alapvető szabályainak megsértése miatt, 2024. július 31-én 10.000,- Ft közigazgatási bírság került kiszabásra, mivel a Kötelezett üzemeltetésében/tulajdonában lévő AAKG-321 frsz-ú, BMW típusú gépjárművel, annak vezetője 2024.07.27-én 14.16 órakor a Körös-torok Hrsz.: 5950/2 melletti zöldterületen szabálytalanul várakozott.

A Csongrád Városi Önkormányzat Képviselő-testületének a *zöldterületek és a fás szárú növények védelmének helyi szabályairól* szóló 56/2016.(XII.23.) önkormányzati rendeletének (a továbbiakban: R.) 4.§ (4) bekezdése értelmében: ***„Zöldterületet parkolásra használni tilos.”***

A R. 8.§ (1) bekezdés a) pontja alapján *„Aki a rendelet* [*4. § (4) bekezdés*](https://or.njt.hu/eli/726896/r/2016/56#SZ4@BE4)*ében foglalt előírásokat megszegi a közösségi együttélés szabályainak megsértése miatt, természetes személy 200.000,-Ft-ig, jogi személy és jogi személyiséggel nem rendelkező szervezet 2.000.000 Ft-ig terjedő közigazgatási bírsággal sújtható, vagy vele szemben a közterület-felügyelő 50.000,-Ft-ig terjedő helyszíni bírságot szabhat ki. A közigazgatási bírság helyett figyelmeztetés alkalmazható a közigazgatási szabályszegések szankcióiról szóló* [*2017. évi CXXV. törvény*](https://njt.hu/jogszabaly/2017-125-00-00) *alapján (a továbbiakban: Szankció tv.).”*

**Fentiekre tekintettel Csongrád Város Jegyzője a R.-ben átruházott hatáskörében a Kötelezettet a közösségi együttélés alapvető szabályainak megsértése miatt 10.000,- Ft közigazgatási bírsággal sújtotta.**

2

A Jegyző határozatot a közigazgatási rendtartásról szóló 2016. évi CL. tv. (a továbbiakban: Ákr.) 80.§ és 81.§ (1) bekezdése, továbbá a R. vonatkozó §-ai alapján hozta meg. A Jegyző határozatában foglalt jogkövetkezményről a Szankció tv. 2.§ (3) bekezdése rendelkezik. A bírság mértékét a Szankció tv. 10.§ (1) bekezdés e) pontja alapján **– figyelemmel arra, hogy a jogsértő magatartásra első alkalommal került sor -** szabta ki. A fellebbezést az Ákr. 112.§-a, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 142/A.§ (2) bekezdése, az illeték összegét az illetékekről szóló 1990. évi XCIII. törvény 29. § (2) bekezdése határozta meg. Az eljáró hatóság hatáskörét és illetékességét a R. 1.§-a, 8.§ (2) bekezdése, valamint az Ákr. 16.§ (1) bekezdés c) pontja állapítja meg.

**E határozatot az Ügyfél 2024. augusztus 08. napján vette át, ellene szabályszerűen, határidőben – 2024. augusztus 14. napján - fellebbezett. Fellebbezésében a következőket adta elő:**

 *„Jelen levelemmel az általam használt, Business Lease Kft-től lízingelt AAKG-321 forgalmi rendszámú járműre megállapított 10.000Ft-os közigazgatási bírsággal kapcsolatban szeretnék fellebbezést benyújtani. Mindenek előtt elismerem, hogy a kép készítésének napján is én használtam az autót és az Önök által küldött képen is abban az állapotban és ott található, ahová én parkoltam le. A bírsággal szemben mégis szeretnék kifogással élni az alábbi indoklás szerint:*

* *az út kezdetén, ami mellett végül leparkoltam a gépjárművet, fizető parkoló tábla területet jelölő tábla volt, a parkolási díjat SMS-ben megfizettem*
* *a tábla alatti kiegészítő információkból nem derül ki, hogy milyen hosszan tart a parkolásra kijelölt zóna, illetve a parkolóhelyet keresve sem láttam egyéb információt, ami a parkoló zóna végét jelezte volna. Megjelenésében sem tűnt a parkolásra kijelölt területtől eltérőnek, ott ugyanúgy fás, zöld területet találtam, mint a parkoló kezdetén*
* *A gát túloldalán, szintén parkolásra kijelölt területhez képest sem láttam eltérést, ami gyanút keltett volna bennem-ugyanúgy egy fás, zöld területet láttam*
* *a fotón, a sárgával jelölt helyen parkoltam, ami a kép készítésekor jól láthatóan le volt zárva, de a bírságot eredményező fotó elkészültekor még biztosan nem állt fenn ez a lezárás*

*Ezen körülmények között úgy érzem, hogy az említett területen kihelyezett táblák és a többi, parkolóhelyként kijelölt területtel való összevetés alapján semmi nem utalt arra, hogy parkolásra nem engedélyezett zöldterületen álltam meg.*

*Kérem a fellebbezésben ismertetett körülmények mérlegelését és a közigazgatási bírsággal kapcsolatos költség visszavonását.”*

Az Ákr. 118. § (2) bekezdése értelmében: ***„A fellebbezést indokolni kell.******A fellebbezésben csak olyan új tényre lehet hivatkozni, amelyről az elsőfokú eljárásban az ügyfélnek nem volt tudomása, vagy arra önhibáján kívül eső ok miatt nem hivatkozott.”***

3

Az Ákr. 119.§ (3)-(5) bekezdései értelmében: *„Ha a hatóság a megtámadott döntést nem vonja vissza, illetve a fellebbezésnek megfelelően azt nem módosítja, javítja vagy egészíti ki, a fellebbezést a hatóság az ügy összes iratával, a fellebbezési határidő leteltét követően felterjeszti a - jogszabályban kijelölt - másodfokú hatósághoz. A fellebbezést a másodfokú hatóság bírálja el, amely a fellebbezéssel megtámadott döntést és az azt megelőző eljárást megvizsgálja. A másodfokú hatóság eljárása során nincs kötve a fellebbezésben foglaltakhoz. A másodfokú hatóság a döntést helybenhagyja, a fellebbezésben hivatkozott érdeksérelem miatt, vagy jogszabálysértés esetén azt megváltoztatja vagy megsemmisíti.*

**A fellebbezési eljárás során a rendelkezésre álló iratok alapján a következők kerültek megállapításra:**

**Az elkövetés helyszíne az 5950/2. Hrsz-ú zöldterület, így egyértelműen megállapítható, hogy a terület a kijelölt fizető parkolóhelyen kívül esik. Csongrád Város Jegyzője a maximálisan kiszabható 2.000.000 Ft összegű közigazgatási bírsághoz képest a bírság mértékét az eset összes körülményeit figyelembe véve (Szankció tv. 10.§ (1) bek. a)-g) pontjai alapján) 10.000,- Ft összegben helyesen állapította meg.**

Fentiekre tekintettel a Csongrád Városi Önkormányzat Képviselő-testülete a rendelkező részben foglaltak szerint határozott.

A Képviselő-testület határozatát a fent hivatkozott jogszabályhelyek, valamint az Ákr. 80.§ (1) bekezdése és 81.§ (1) bekezdése alapján hozta meg. A Képviselő-testület hatáskörét az Mötv. 142/A. § (2) bekezdése, illetékességét az Ákr. 16.§ c) pontja határozza meg. A jogorvoslatról szóló tájékoztatást az Ákr. 114. §-a, aközigazgatási perrendtartásról szóló 2017. évi I. törvény 7. § (1) bekezdés a) pontja, 39. § (1) bekezdése, az illetékekről szóló 1990. évi XCIII. törvény 45/A. § (1) bekezdése**,** a bíróságok szervezetéről és igazgatásárólszóló 2011. évi CLXI. törvény 21. § (6) bekezdése, továbbá a bíróságok elnevezéséről, székhelyéről és illetékességi területének meghatározásáról szóló 2010. évi CLXXXIV. törvényen alapul.

Erről jegyzőkönyvi kivonaton értesítést kapnak:

1. Képviselő-testület tagjai
2. Csongrádi Polgármesteri Hivatal Közterület-felügyelete és általa:
3. Pető Gábor (5126 Jászfényszaru, Dobó I. út 5.)

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül: